
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                      Bucureşti, 27.02.2007
                      Nr.  Pl-x 628/2007
	                                                                           Bucureşti, 10.05.2006

                                                                           Nr.  Pl.x – 289/2006


RAPORT

              asupra propunerii legislative pentru modificarea şi completarea Ordonanţei de Urgenţă nr.214/1999 aprobată cu modificări şi completări prin Legea nr.568/2001 cu modificările şi completările ulterioare
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru modificarea şi completarea Ordonanţei de Urgenţă nr.214/1999 aprobată cu modificări şi completări prin Legea nr.568/2001 cu modificările şi completările ulterioare, trimisă cu adresa  Pl-x 628 din 26 septembrie 2007, înregistrată sub       nr. 31/1022 din 27 septembrie 2007.    

Potrivit prevederilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională.

Consiliul Legislativ a avizat favorabil iniţiativa legislativă, cu  unele observaţii şi propuneri, conform avizului nr. 486 din 16 aprilie 2007.

Comisia pentru drepturile omului, culte şi problemele minorităţilor naţionale a avizat negativ propunerea legislativă, conform avizului nr. 25/625 din 18 octombrie 2007. 

Guvernul, prin punctul de vedere transmis cu adresa nr. 950 din            26 aprilie 2007, nu susţine adoptarea acestei iniţiative legislative. 



Iniţiativa legislativă supusă dezbaterii are ca obiect de reglementare modificarea dispoziţiilor art. 3 lit. a) din  Ordonanţă de urgenţă a Guvernului           nr. 214/1999 privind acordarea calităţii de luptător în rezistenţa anticomunistă persoanelor condamnate pentru infracţiuni săvârşite din motive politice, precum şi persoanelor împotriva cărora au fost dispuse, din motive politice, măsuri administrative abuzive, în sensul completării textului cu sintagma „supunerea la rele tratamente …în sediile fostelor organe de represiune.” 
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din 27 noiembrie 2007.
În urma examinării iniţiativei legislative şi a opiniilor exprimate de către membrii Comisiei s-a constatat că :
· prevederile Ordonanţei de urgenţă a Guvernului nr. 214/1999 sunt în concordanţă cu cerinţele Declaraţiei Adunării Generale a O.N.U. nr. 40/24 din               29 noiembrie 1985 referitoare la principiile fundamentale ale justiţiei pentru victimele crimelor şi abuzurilor de putere;

· Din economia textului reiese că legiuitorul a înţeles să acorde calitatea de luptător anticomunist, cu toate drepturile şi obligaţiile care decurg din acest statut, numai acelor persoane care au suferit efectiv, fiind condamnate sau supuse unor măsuri abuzive. În cazul în care, ar putea exista „cazuri de procese în care deţinuţii politici sau persoane persecutate de fostul regim comunist…”, atunci este evident faptul că aceste persoane, pentru a fi considerate deţinuţi politici sau persoane persecutate, trebuiau să fi fost, în prealabil, pedepsite penal sau să se fi luat faţă de ele o măsură administrativă abuzivă. Faptul că o persoană a fost supusă la                     „rele tratamente” nu este de natură să ducă la concluzia că a fost luptător anticomunist. Astfel, supunerea la rele tratamente poate avea caracter singular sau poate fi considerat a fi în cadrul unei anchete penale sau în executarea unei pedepse penale ori în cadrul unei măsuri administrative abuzive, caz în care acesta îndeplineşte condiţiile legii pentru a fi declarată luptător anticomunist. 

Din numărul total de 27 membri ai Comisiei juridice, de disciplină şi imunităţi au participat la dezbateri 15 deputaţi.
Faţă de considerentele menţionate mai sus, membrii Comisiei au hotărât, cu majoritate de voturi (2 voturi împotriva respingerii), să propună plenului Camerei Deputaţilor respingerea  propunerii legislative pentru modificarea şi completarea Ordonanţei de Urgenţă nr.214/1999 aprobată cu modificări şi completări prin Legea nr.568/2001 cu modificările şi completările ulterioare .

 În raport cu obiectul şi conţinutul său, propunerea legislativă face parte din categoria legilor ordinare. 

                   PREŞEDINTE,                                                    SECRETAR,

                   Sergiu ANDON                                                  George BĂEŞU
         Consilier parlamentar,

               Nicoleta Grecu

